Notum sit cunctis sanctæ ecclesie filiis, quod nos, in Dei nomine, Ingelgerius et Bernardus, frater Huberti, donamus Deo et sanctis apostolis Petro et Paulo et ad locum Cluniacum aliquid de rebus nostris pro anima Huberti. Sunt autem ipse res in pago Maticensi, in villa Turniaco, hoc est medietas curtili unius cum medietate vineæ insimul tenente; terminat a mane terra Sancti Petri, de aliis partibus via publica, faciantque post hunc diem in omnibus quicquid facere voluerint. Hanc autem donationem facimus pro anima Huberti et animabus nostris, cunctorumve fidelium, ut pariter cunctis in commune proficiat. Si quis autem contra hanc donationem aliquam litem inferre temptaverit, vindicare non valeat quod repetit, sed coactus auri uncias duas componat, et inantea firma et stabilis permaneat, stipulatione subnixa. Actum Cluniaco publice. S. Bernardi et Aynardi fratrum Huberti, qui fieri et firmare rogaverunt. S. Ingelger. S. Vuichardi. S. Arnaldi. S. Bernardi. S. Isimbardi. S. Etelane et filii ejus Gausberti, qui firmaverunt. Data per manum Armanni, regnante Hugone anno IIII.